OpenLLM-France/wikimedia huggingface dataset:
# Bostandji-baixi

Bostandji-baixi era el cap del cos otomà dels bostandji.
Hi havia un bostandji-baixi en cada odjak: el d'Istanbul, el principal, i el d'Edirne. La residència del primer era a Tali-Köskü al serrall d'Istanbul. Entre les seves funcions estava la de mantenir l'ordre a les costes del Corn d'Or, de la mar de Màrmara i del Bòsfor, i patrullava per aquestes ribes en vaixell acompanyat de 30 homes. Acompanyava el sultà quan aquest viatjava en vaixell i tenia ocasió de parlar-hi personalment. Generalment quan era substituït, el seu lloc l'ocupava el seu intendent o kadkhuda. Els bostandjis no permetien que el comandament fos conferit fora del cos, ni tan sols al bostandji-baixi de l'altre odjak.

## Bibliografia

* A. Ollivier, Voyage dans l'Empire Ottoman, 1801
# Marietta-Alderwood

Marietta-Alderwood és una concentració de població designada pel cens dels Estats Units a l'estat de Washington. Segons el cens del 2000 tenia 3.594 habitants.

## Demografia

Segons el cens del 2000, Marietta-Alderwood tenia 3.594 habitants, 1.517 habitatges, i 929 famílies. La densitat de població era de 232,4 habitants per km².
Dels 1.517 habitatges en un 28,7% hi vivien nens de menys de 18 anys, en un 45,5% hi vivien parelles casades, en un 11,6% dones solteres, i en un 38,7% no eren unitats familiars. En el 27,4% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,9.
Per edats la població es repartia de la següent manera: un 23% tenia menys de 18 anys, un 12,2% entre 18 i 24, un 30,2% entre 25 i 44, un 23,8% de 45 a 60 i un 10,8% 65 anys o més.
L'edat mediana era de 35 anys. Per cada 100 dones de 18 o més anys hi havia 97,9 homes.
La renda mediana per habitatge era de 39.902 $ i la renda mediana per família de 43.194 $. Els homes tenien una renda mediana de 35.875 $ mentre que les dones 27.167 $. La renda per capita de la població era de 21.322 $. Aproximadament l'11,3% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marietta-Alderwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Marietta-Alderwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# 60ns Premis Grammy

La cerimònia dels Premis Grammy de 2018 (en anglès, 60th Annual Grammy Awards) va tenir lloc el 28 de gener de 2018. La CBS va retransmetre l'espectacle en viu des del Madison Square Garden a Nova York. Va ser el primer cop des de l'edició de 2003 que la cerimònia va dur-se a terme fora de Los Angeles (on el Staples Center havia esdevenigut la casa del Grammys des del 2004). James Corden va retornar com a amfitrió. L'espectacle va moure's al mes gener per evitar que competís amb el Jocs Olímpics d'Hivern de 2018 a Pyeongchang, tal com va passar els anys 2010 i 2014.
La cerimònia reconeix els millors enregistraments, composicions i artistes de l'any, entre l'1 d'octubre de 2016 al 30 de setembre de 2017. Les nominacions van ser anunciades el 28 de novembre de 2017. La cerimònia prèvia a la transmissió (oficialment nomenada The Premiere Cerimony) es va celebrar el mateix dia abans de la cerimònia principal.
Bruno Mars va ser nominat en 6 categories i va endur-se els 6 guardons de la nit.

## Referències

* ↑ «When are the 2018 GRAMMYs?», 09-05-2017. [Consulta: 1r agost 2017].
* ↑ «James Corden to host 60th GRAMMYs», 18-05-2017. [Consulta: 1r agost 2017].
* ↑ «See The Full List Of 60th GRAMMY Nominees» (en anglès). GRAMMY.com, 27-11-2017.
* ↑ «The Full List Of 60th GRAMMY Nominees». GRAMMY.com, 28-11-2017.
* ↑ «Bruno Mars wins big at Grammys 2018 while Kesha's #MeToo performance soars». Guardian, 29-01-2018.
* ↑ «Bruno Mars Sweeps Top Prizes at the 2018 Grammy Awards». The New York Times, 28-01-2018.
# Antoni Guinart

Antoni Guinart (segle xviii) fou un dels primers músics obtentors del benefici de Sant Miquel de la basílica de Santa Maria de Castelló d'Empúries.

## Referències

* ↑ Gregori i Cifré, Josep Maria; Salgado Cobo, Elena. Inventaris dels fons musicals de Catalunya. Volum 7: Fons de la basílica de Santa Maria de Castelló d'Empúries. Barcelona: Universitat Autònoma de Barcelona, 2013.
# Pseudobagrus herzensteini

Pseudobagrus herzensteini és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 45 cm de longitud total.

## Distribució geogràfica

Es troba a la conca del riu Amur.

## Referències

* ↑ Bleeker P. 1859. Enumeratio specierum piscium hucusque in Archipelago indico observatarum, adjectis habitationibus citationibusque, ubi descriptiones earum recentiores reperiuntur, nec non speciebus Musei Bleekeriani Bengalensibus, Japonicis, Capensibus Tasmanicisque. Acta Soc. Sci. Indo-Neerl. v. 6. i-xxxvi + 1-276.
* ↑ BioLib (anglès)
* 1 2 FishBase (anglès)
* ↑ Berg, L.S. 1964 Freshwater fishes of the U.S.S.R. and adjacent countries. vol. 2, quarta edició. Israel Program for Scientific Translations Ltd, Jerusalem, Israel.
* ↑ Ferraris, C.J. Jr. 2007. Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa 1418:1-628.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jan Ceulemans

Jan Ceulemans (Lier, 28 de febrer, 1957) fou un futbolista belga i actualment entrenador de futbol.
Amb 96, és el jugador que més partits ha disputat amb la selecció belga (a data de 2008). Ha disputat la fase final de tres Mundials (1982, 1986 i 1990). A l'edició del 1986 fou un dels jugadors més destacats. El gol enfront Espanya a quarts de final que proporcionà la millor classificació de la selecció a una Copa del Món (semifinals) li valgué el sobrenom de Capità Coratjós.
Pel que fa a clubs, romangué al Club Brugge durant 13 anys, refusant una oferta del gegant italià A.C. Milan.
Un cop retirat ha esdevingut entrenador. Amb el K.S.C. Eendracht Aalst assolí un ascens a primera divisió i la classificació per la Copa de la UEFA. Posteriorment dirigí el K.V.C. Westerlo al qual també classificà per competició europea. També ha entrenat al Bruges.
Fou nomenat per Pelé com un dels 125 més grans futbolistes vius el 2004. També fou nomenat Bota d'Or de Bèlgica els anys 1980, 1985 i 1986.

## Referències

* ↑ Lionheart Ceulemans still the pride of Belgium Arxivat 2017-12-14 a Wayback Machine. FIFA.com
* ↑ «Lionheart Ceulemans still the pride of Belgium». FIFA, 02-04-2015. Arxivat de l'original el 7 de setembre 2015. [Consulta: 12 octubre 2015].
* ↑ «Jan Ceulemans». Planetworldcup. [Consulta: 12 octubre 2015].
* ↑ «Ceulemans, Jan – Stats». National-Football-Teams. [Consulta: 26 octubre 2017].
# Bostar

Bostar és el nom dels següents personatges:
* Bostar (general), general cartaginès
* Bostar (comandant a Sardenya), general cartaginès
* Bostar (comandant d'Hispània), general cartaginès
* Bostar (ambaixador), polític cartaginès
# Olly Murs

Oliver Stanley Murs (Londres, 14 de maig de 1984), més conegut com a Olly Murs, és un cantant, compositor, ballarí, presentador de televisió, actor de doblatge i director anglès. Va assolir la fama en quedar en segona posició a la sisena edició del talent show britànic The X Factor l'any 2009.
Al novembre de 2010, Murs va publicar el seu àlbum debut homònim, Olly Murs, amb què va aconseguir grans èxits comercials. L'àlbum va vendre més de 600.000 còpies i va ser certificat doble platí. Al novembre de 2011, Murs va publicar el seu segon àlbum, In Case You Don't Know, que va donar lloc a dos senzills número u al seu país.
Al maig de 2011, es va anunciar que Murs tornaria a The X Factor per copresentar l'spin-off The Xtra Factor amb Caroline Flack. La seva autobiografia, Happy Days, es va publicar l'octubre de 2012. Al novembre de 2012, Murs va publicar el seu tercer àlbum Right Place Right Time, amb 6 senzills. El primer, "Troublemaker", va ser el seu quart número u.
El 2019, Murs va donar la veu en anglès de Spike el Doberman en un especial de dues parts de la sèrie de Disney Channel 101 Dalmatian Street titulat "A Summer to Remember".
El mateix any, Murs va fer el seu debut en el doblatge de cinema amb Spies in Disguise.

## Discografia

* Olly Murs (2010)
* In Case You Didn't Know (2011)
* Right Place Right Time (2012)
* Never Been Better (2014)
* 24 Hrs (2016)
* You Know I Know (2018)
* What Have U Been Up 2 (2020)

## Tours

* In Case You Didn't Know Tour (2012)
* Right Place Right Time Tour (2013)
* Never Been Better Tour (2015)
* 24 Hrs Tour (2017)
* You Know I Know Tour (2019)

## Referències

* ↑ Olly's diary – Week 10 – Part 1 Arxivat 2012-11-14 a Wayback Machine. ITV – X Factor, 9 desembre 2009
* ↑ «Còpia arxivada». Arxivat de l'original el 2020-06-22. [Consulta: 21 juny 2020].
* ↑ Chilton, Louis. «Olly Murs joins Will Smith and Tom Holland in Spies In Disguise». Radio Times, 16-12-2019. [Consulta: 25 abril 2020].
# Religioses de la Puresa de Maria

Les Religioses de la Puresa de Maria, oficialment Puresa de Maria Santíssima (en llatí Religiosae Puritatis Mariae), són una congregació religiosa femenina dedicada a l'ensenyament. Les seves germanes posposen al seu nom les sigles R.P.M. Les Religioses de la Puresa de Maria es dediquen a l'ensenyament, amb una espiritualitat ignasiana i mariana, mantenint escoles i algunes residències universitàries per a joves. Només a l'Àfrica han obert dos hospitals. Al final de 2010, la congregació està formada per 279 religioses en 28 centres educatius, tres residències universitàries i dos hospitals.

## Història

La congregació fou fundada per Gaietana Alberta Giménez i Adrover qui, amb algunes de les alumnes de la primera promoció de mestres de l'Escola Normal de Mallorca que dirigia, van decidir de formar una congregació religiosa dedicada a l'ensenyament que continués l'obra iniciada per la fundadora al Reial Col·legi de la Puresa, que havia reformat i on havia iniciat una innovadora reforma pedagògica. Tomàs Rullan, vicari diocesà de Mallorca, donà el seu suport i Alberta en redactà les constitucions i estatuts, donant origen a la Congregació de Religioses de la Puresa de Maria.
El bisbe donà l'autorització el 19 de setembre de 1874, quan se'n constituí la primera comunitat, a l'antic Col·legi de la Puresa de Palma, formada per: Alberta Giménez, Maria Aloi, Caterina Fornés, Magdalena Frau, Dolors Guardiola i Caterina Togores. El 2 d'agost de 1892 s'aprovaren les constitucions, i a partir de 1897 començaren a obrir-se centres fora de Mallorca (fins llavors n'hi havia a Manacor i Inca), a València. El 10 de maig de 1901, el papa Lleó XIII va aprovar l'institut.
Reduïdes a Mallorca durant diverses dècades, s'expandiren primer per Llevant i després pel sud-est peninsular, Catalunya i Canàries. Actualment mantenen especial presència a Mallorca (Palma, Inca, Manacor), a més de València, Santa Cruz De Tenerife, Madrid, Granada i Sant Cugat del Vallès (Barcelona) (1974, abans a Barcelona des del 1950).

## Referències

* ↑ García Gargallo, Manuel. Director: Buenaventura Delgado. L'Ensenyament de l'Església a la ciutat de Barcelona: directori estadístic (tesi). Barcelona: Universitat de Barcelona. Departament d'Història Contemporània, 2002. ISBN 846-89835-43.

## Enllaços externs

* Religioses de la Puresa de Maria - Lloc web oficial
# Artaictes

Artaictes (en grec antic Ἀρταΰκτης) era un militar persa fill de Querasmis, que va dirigir als macrons i als mosinecs durant l'expedició de Xerxes I de Pèrsia a Grècia. En aquest temps era governador de Sestos i del seu territori a l'Hel·lespont on va governar com un tirà arbitrari. Va induir al rei a que li donés en frau la tomba de l'heroi Protesilau, prop de la ciutat, i després la va profanar i va fer ús de la terra sagrada. Aquest sacrilegi els grecs no li van perdonar.
L'any 479 aC l'atenenc Xàntip es va presentar a Sestos amb una flota. Va assetjar la ciutat, una situació que Artaictes no havia previst, però va aconseguir de fortificar-la i fer front als enemics. Xàntip va continuar el setge durant tot l'hivern, però a la primavera del 478 aC la ciutat estava afamada. Artaictes i el seu lloctinent Oebazos es van poder escapar. Tan bon punt els habitants grecs de la ciutat ho van saber, van obrir les portes als atenencs. Els dos fugitius van ser perseguits i Artaictes i el seu fill van ser capturats i portats davant Xàntip.
Artaictes va oferir 100 talents de compensació pel sacrilegi comès a la tomba de Protesilau, i 200 pel rescat d'ell mateix i del seu fill, però els ciutadans no ho van acceptar i van exigir la seva execució i Xàntip va haver d'accedir. Va ser lligat a una creu i va haver de veure morir al seu fill lapidat i després va morir ell mateix, segons diuen Heròdot i Pausànias.

## Referències

* ↑ Smith, William (ed.). «Artayctes». A Dictionary of Greek and Roman biography and mythology. [Consulta: 18 març 2021].
# Can Mau (Brunyola)

Can Mau és una obra de Brunyola i Sant Martí Sapresa (Selva) inclosa a l'Inventari del Patrimoni Arquitectònic de Catalunya.

## Descripció

Edifici de dues plantes, format per varis adossats, i cobert amb una teulada de doble vessant a façana.
Les façanes són arrebossades i pintades per una banda i sense pintar i de rajola per altra.
Per la banda de migdia, presenta algunes finestres, algunes d'orbra de rajola i algunes de mig punt, fetes també de rajola i alguna d'elles tapada.
Els ràfecs, quan n'hi ha, són d'una sola filera de rajola plana.

## Història

La casa data del segle xviii amb reformes i adossats dels dos segles següents. La darrera reforma important és de l'any 1830.

## Referències

* 1 2 3 4 5 «Can Mau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Jan Bárta

Jan Bárta (Kyjov, Moràvia Meridional, 7 de desembre de 1984) és un ciclista txec, professional des del 2005. Actualment corre a l'equip Elkov-Kasper. És especialista en les proves contrarellotge.
En el seu palmarès destaca la victòria a la general de la Setmana Internacional de Coppi i Bartali del 2012.

## Palmarès

* 2003
** Campió de la República Txeca en ruta sub-23
* 2009
** Vencedor d'una etapa de la Volta a Àustria
* 2012
** Campió de Txèquia de CRI
** 1r a la Setmana Internacional de Coppi i Bartali i vencedor d'una etapa
** 1r a la Volta a Colònia
* 2013
** Campió de Txèquia en ruta
** Campió de Txèquia de CRI
** 1r a la Szlakiem Grodów Piastowskich i vencedor d'una etapa
* 2014
** Campió de Txèquia de CRI
* 2015
** Campió de Txèquia de CRI
* 2017
** Campió de Txèquia de CRI
* 2019
** Campió de Txèquia de CRI
** 1r al Tour de Loir-et-Cher
** Vencedor d'una etapa a la Volta a Hongria
* 2021
** 1r a la Cursa de Solidarność i els Atletes Olímpics i vencedor d'una etapa

### Resultats al Giro d'Itàlia

* 2012. 65è de la classificació general
* 2017. 127è de la classificació general

### Resultats a la Volta a Espanya

* 2013. 96è de la classificació general

### Resultats al Tour de França

* 2014. 71è de la classificació general
* 2015. 25è de la classificació general
* 2016. 88è de la classificació general

## Enllaços externs

* Fitxa a sitiodeciclismo.net
* Fitxa a procyclingstats.com
# Aplocheilichthys atripinna

Aplocheilichthys atripinna és una espècie de peix pertanyent a la família dels pecílids.

## Descripció

* Pot arribar a fer 3,5 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àfrica: Tanzània.

## Observacions

És inofensiu per als humans.

## Referències

* ↑ ITIS (anglès)
* ↑ Pfeffer, G. J., 1896. Die Thierwelt Ost-Afrikas und der Nachbargebiete. Lief. v. Die Fische Ost-Afrikas. Fische Ost-Afrikas v. 3: i-xviii + 1-72.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Aplocheilichthys atripinna» (en anglès). FishBase. Froese, Rainer; Pauly, Daniel (editors).
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ Wildekamp, R.H., 1995. A world of killies. Atlas of the oviparous cyprinodontiform fishes of the world. Vol. II: The genera Aplocheilichthys, Aplocheilus, Austrofundulus, Campellolebias, Crenichthys, Cualac, Cubanichthys, Cynolebias, Cynopoecilus, and Cyprinodon. American Killifish Association, Inc. 384 p.
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.

## Bibliografia

* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Brouhaha

Un brouhaha, del francès brouhaha, és un estat d'agitació social quan un incident menor s'escapa de control, de vegades referit a un esvalot o hubbub.

## Ús

Típicament, un brouhaha és marcat per una controvèrsia i daltabaix que poden semblar, després, com a injustificats o irracionals.

## Exemples d'incidents

Un d'aquests casos va succeir a la Ciutat de Nova York, en una disputa entre que una clínica va titular Upper Breast Side (en que es donava consell a les mares joves sobre l'alletament i els sostenidors) i llavors una associació de condominis va interposar una demanda legal que seria descrita al The Boston Globe com a brouhaha i una "tempesta en una copa D" (copa D referida a la tala de sostenidors). El The Washington Post va descriure un incident com a brouhaha quan un passatger, a bord d'un jet privat, va reclinar el seient fins a molestar un segon passatger, resultant en una baralla cops de puny, que va requerir la intervenció dels encarregats de vol, i l'avió va haver de tornar escortat per caces de combat. En un altre cas, la política que envoltava l'elecció d'un carril d'autobús a Los Angeles va escalar en una campanya de protesta que no va ajudar gens a millorar el trànsit a la metròpoli.

## Referències

* ↑ «brouhaha». , 13-06-2011 [Consulta: 13 juny 2011]. «An uproar; a hubbub.»
* ↑ Joanna Weiss «The baby and breast brouhaha». , 20-03-2011 [Consulta: 13 juny 2011]. «Let's let the lawyers sort out the zoning disputes, and agree on this, instead: It's doubtful this brouhaha would have come up if babies and breasts weren't involved.»
* ↑ Staff writer «Airplane annoyance leads to brouhaha in the skies over D.C.». , 01-06-2011 [Consulta: 13 juny 2011]. «Before things got out of hand, it was a typical annoyance that happens once a flight gets airborne: A passenger hit the recline button and sent his seat intimately close to the lap of the guy sitting behind him. What followed wasn't typical at all: a smack to the head, peacemakers diving about the cabin to intervene and a pair of Air Force F-16 fighter jets scrambling into the night skies over Washington.»
* ↑ «A bus-only brouhaha: Bus-only lanes for Wilshire Boulevard are the latest casualty of the political wars over transit policy in L.A.». , 04-02-2011 [Consulta: 13 juny 2011]. «Ever wonder why L.A.'s public transit system seems haphazard, with rail lines that don't go where they're most needed and inadequate bus service? A political battle over bus-only lanes on Wilshire Boulevard serves as an instructive example of the ways the best-designed plans of transit engineers are often thwarted.»
# Palomas

«Palomas» té aquests significats:
* Palomas (Badajoz), municipi de la província de Badajoz
* Palomas (Madrid), barri de Madrid integrat en el districte d'Hortaleza
Viccionari
# Aamer Anwar

Aamer Anwar (Anglaterra, 30 de desembre de 1967) és un advocat escocès d'origen pakistanès, i actual rector de la Universitat de Glasgow. És un conegut defensor de l'esquerra política i per la seva defensa dels drets humans. Va fer campanya en nom de la família de la víctima d'assassinat Surjit Singh Chhokar. Va participar activament en la Stop the War Coalition, i va fer campanya en la 31a cimera del G8 a Gleneagles. Va començar estudiant enginyeria, però es va passar a sociologia i polítiques. Ha participat en la defensa de diverses campanyes pels drets humans. Des de 2017 és rector de la Universitat de Glasgow. Segons el mateix Anwar, l'agost de 2017 va estar a punt de ser atropellat en l'atemptat de Barcelona quan acabava de visitar la catedral i va entrar a La Rambla per passejar. El març de 2018 va defensar Clara Ponsatí davant la demanda d'extradició arran d'una ordre de detenció europea del Tribunal Suprem d'Espanya.
El 15 de desembre de 2022 la BBC Escòcia va anunciar el rodatge d'una sèrie documental sobre el despatx d'Anwar, considerat el principal del país.

## Referències

* ↑ «University of Glasgow - Explore - Facts and figures - Who's who - Aamer Anwar» (en anglès).
* ↑ Universitat de Glasgow (febrer 2008). "Rectorial Election result". Nota de premsa.
* ↑ Harrison, Jody «Aamer Anwar to run for Glasgow University rector position» (en anglès). The Herald, 01-03-2017.
* ↑ Degà, Abel «Aamer Anwar: “La gent oblida els crims dels dictadors quan es parla de terrorisme"». El Món, 20-08-2017. Arxivat de l'original el 2018-03-27 [Consulta: 26 març 2018]. Arxivat 2018-03-27 a Wayback Machine.
* ↑ «La BBC anuncia una sèrie de 8 episodis amb qui va ser advocat de Ponsatí, Aamer Anwar». El Nacional, 15-12-2022. [Consulta: 16 desembre 2022].
# Sant Andreu de Tordera

Sant Andreu és una ermita a uns 2 km al sud-oest de la vila de Tordera (Maresme) protegida com a bé cultural d'interès local. L'ermita de Sant Andreu es troba a 1.500 m de Can Bofí, d'on surt un camí que comunica amb el camí de Vallmanya després de travessar la riera. L'església es troba al cim d'un turó des d'on es pot veure la vall baixa de la riera de Vallmanya.
És una ermita amb la nau coberta amb volta de canó i absis circular, que conté una finestra. Té les característiques del segle xi per l'arcada de l'absis en forma de ferradura
Ha estat modificada, la darrera reforma la feu el seu propietari, que també hi és de Can Bofí.

## Referències

* «CAPELLA DE SANT ANDREU DE TORDERA». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 maig 2019].